Dewald, Elandré wedywer vir 1ste plek op Afrikaanse Top-20Juan Boucher, wat verlede week in die 15de plek op die Maroela Media Afrikaanse Top-20 was, neem vandeesweek die no. 10-posisie in met sy enkelsnit, “Want jy weet”. Die rasperstemsanger Dewald Wasserfall het ook ŉ baie goeie week agter die rug met sy jongste enkelsnit, “Elektrisiteit”. Dié snit neem hierdie week die no. 2-posisie in. Wasserfall se gelyknamige album is pas uitgereik en die aanlyn én fisieke verkope het uiters goed gevaar. Elandré, wat verlede week in die derde plek op die treffersparade was, kraai vandeesweek weer koning met “Vuur op die water”. Dié snit is vanaf sy jongste vollengte album, Boomhuis. In vandeesweek se Maroela Media Afrikaanse Top-20 is daar ses snitte wat styg, 12 wat daal en twee wat onveranderd bly.